
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 570 

11 Ιουλίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της αριθ. 35603/ΔΙΟΕ 464/20.4.1995 


απόφασης σχετικά με την «Ανασυγκρότηση Διοικη¬ 
τικού Συμβουλίου του ΟΑΝΑΚ» . 1 

Αναμόρφωση-αναβάθμιση κανονισμών κατάρτισης, 

συγκρότηση εθνικού μητρώου εκπαιδευτών . 2 

Συγκρότηση επιτροπής Διαχείρισης Ενιαίου Λογαρια¬ 
σμού ΔΙ.Β.Ε.Ε.Τ. 3 


Αποδοχές Γενικών Γραμματέων Υπουργείων και Περι¬ 
φερειών, Ειδικών Γραμματέων Υπουργείων, Γενι¬ 
κών Διευθυντών Κεντρικών Υπηρεσιών Υπουρ¬ 
γείων, Δικαστηρίων, Ασφαλιστικών Οργανισμών, 
Ο.Α.Ε.Δ. και Οικονομικών Επιθεωρητών άρθρου 2 


Ν. 2343/95 . 4 

Απαλλαγή από την εισφορά του Ν. 128/75, σύμφωνα 
με τις διατάξεις του άρθρου 8 παρ. 3 του Ν. 2459/ 

97 . 5 

Εγκατάσταση και διαδρομή των καλωδίων και των λοι¬ 
πών παραρτημάτων του συστήματος της καθοδικής 
προστασίας του αγωγού φυσικού αερίου στην πε¬ 
ριοχή «Γωνϊτσα» του Δήμου Μαρκόπουλου (Νομαρ¬ 
χία Δυτ. Αττικής) του Κλάδου Λαυρίου . 6 


Εγκατάσταση και διαδρομή των καλωδίων και των λοι¬ 
πών παραρτημάτων του συστήματος της καθοδικής 
προστασίας του αγωγού φυσικού αερίου στην πε¬ 
ριοχή «Μ. Κοσμοσωτήρος» της Κοινότητας Κρυονε- 
ρίου (Νομαρχία Ανατ. Αττικής) του Κλάδου Λαυ¬ 
ρίου . 7 

Έγκριση του καταβαλλόμενου από το Ταμείο Επικουρι¬ 
κής Ασφάλισης Εκπροσώπων και Υπαλλήλων Εργα¬ 
τικών Επαγγελματικών Οργανώσεων ποσού για τη 
συμμετοχή του στον Πανελλήνιο Έρανο Αντικαρκι- 


νικού Αγώνα έτους 1997 . 8 

Προσδιορισμός κατά κατηγορία και ειδικότητα προσω¬ 
πικού του αριθμού και του χρόνου της σταδιακής 
αποχώρησης των δικαιουμένων να αποχωρήσουν 
από την ΟΛΥΜΠΙΑΚΗ ΑΕΡΟΠΛΟΪΑ εντός του έτους 

1997 . 9 

Τροποποίηση της συστατικής πράξης της δημοτικής 
επιχείρησης με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΑΝΑΠΤΥΞΗΣ ΝΕΑΣ ΕΡΥΘΡΑΙΑΣ» .10 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 22118/ΔΙΟΕ 438 (1) 

Τροποποίηση της αριθ. 35603/ΔΙΟΕ 464/20.4.1995 
απόφασης σχετικά με την «Ανασυγκρότηση Διοικητι¬ 
κού Συμβουλίου του ΟΑΝΑΚ». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν. 1558/1985 «Κυβέρνηση και Κυβερνητικά 
Όργανα» άρθρο 29Α, το οποίο προστέθηκε με το άρθρο 
27 του Ν. 2081/1992 (ΦΕΚ 137/Τ.Α/26.7.1985) και 
(ΦΕΚ 154/τ.Α/10.9.1992) αντίστοιχα. 

β. Του Π.Δ. 125/91 «Περί συστάσεως Οργανισμού Ανα- 
πτύξεως Ανατολικής Κρήτης» (ΦΕΚ 51/Τ.Α/1991). 

γ. Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας» (ΦΕΚ 55/τ.Α/14.4.1993). 

δ. Το Προεδρικό Διάταγμα της 17.6.1997 διορισμού του 
Γενικού Γραμματέα Περιφέρειας Κρήτης (ΦΕΚ 121/τ.Γ/ 
18.6.97). 

2. Την αριθ. 34001/ΔΙΟΕ 1957/9.10.1996 (ΦΕΚ 937/ 
τ.Β/14.10.1996) απόφαση του Πρωθυπουργού και του 
Υπουργού Εθν. Οικονομίας «Καθορισμός αρμοδιοτήτων 
των Υφυπουργών Εθνικής Οικονομίας». 

3. Την αριθ. 2/3.9.1992 απόφαση του Διοικητικού Συμ¬ 
βουλίου του ΟΑΝΑΚ «Περί καθορισμού αμοιβής των με¬ 
λών του Δ.Σ.». 

4. Την αριθ. 35603/ΔΙΟΕ 464/20.4.1995 απόφαση 
σχετικά με την «Ανασυγκρότηση του Διοικητικού Συμβου¬ 
λίου του ΟΑΝΑΚ» (ΦΕΚ 386/Τ.Β/10.5.1995). 

5. Τις υπηρεσιακές ανάγκες, αποφασίζουμε: 
Τροποποιούμε την αριθ. 35603/ΔΙΟΕ 464/20.4.1995 

(ΦΕΚ 386/τ.Β/10.5.1995) απόφαση του Αναπληρωτή 
Υπουργού Εθν. Οικονομίας και ορίζουμε το Βασίλειο Βα- 
λασόπουλο, Γ ενικό Γ ραμμστέα Περιφέρειας Κρήτης, ως 
Πρόεδρο στοΔ,Σ. του Οργανισμού, σε αντικατάσταση του 
Σταύρου Καμπέλη. 

Κατά τα λοιπά ισχύει η αριθ. 35603/ΔΙΟΕ 464/ 
20.4.1995 απόφαση του Αναπληρωτή Υπουργού Εθνικής 
Οικονομίας. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 7 Ιουλίου 1997 

Ο ΥΦΥΠΟΥΡΓΟΣ 

ΧΡ. ΠΑΧΤΑΣ 

♦- 

Α ριθ. 2042902/6758/0022 <2) 

Αναμόρφωση-αναβάθμιση κανονισμών κατάρτισης, συ¬ 
γκρότηση εθνικού μητρώου εκπαιδευτών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΟΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του εδαφίου ε' της παραγράφου 3 του 
άρθρου 2, της παραγράφου 1 του άρθρου 10, της παρα¬ 
γράφου 2 του άρθρου 5 του Ν. 2009/92 (ΦΕΚ 18/τ.Α) 
«Εθνικό Σύστημα Επαγγελματικής Εκπαίδευσης και Κα¬ 
τάρτισης και άλλες διατάξεις-, όπως τροποποιήθηκε και 
ισχύει. 

2. Τις διατάξεις της παραγράφου 3 του άρθρου 22 του 
Ν. 2362/95 (ΦΕΚ 247/τ.Α ). 

3. Την με αριθμό 3/21.3.1997 πράξη του Δ.Σ. του Ορ¬ 
γανισμού Επαγγελματικής Εκπαίδευσης και Κατάρτισης 
(Ο.Ε.Ε.Κ.). 

4. Το γεγονός ότι από τις διατάξεις της απόφασης αυ¬ 
τής, προκαλείται συνολική δαπάνη σε βάρος του προϋπο¬ 
λογισμού του Οργανισμού Επαγγελματικής Εκπαίδευσης 
και Κατάρτισης (Ο.Ε.Ε.Κ., Ν.Π.Δ.Δ.) για το τρέχον οικονο¬ 
μικό έτος 1997, ύψους 7.560 000 δρχ. και 6.510.000 
δρχ. για κάθε ομάδα εργασίας αντίστοιχα, για τις οποίες 
δαπάνες υπάρχει σχετική πρόβλεψη για την κάλυψή τους. 

5. Τις διατάξεις του άρθρου 40 του Ν. 849/78 (ΦΕΚ 
232) και του άρθρου 8 του Ν. 2129/93. 

6. Την αριθμ. 1107147/1239/0006Α74.10.96 από¬ 
φαση Πρωθυπουργού και Υπουργού Οικονομικών «Ανά¬ 
θεση αρμοδιοτήτων στους Υφυπουργούς Οικονομικών», 
αποφασίζουμε: 

Τη σύσταση δυο (2) Ομάδων Εργασίας, με σκοπό: 

Α. Την «Αναμόρφωση - Αναβάθμιση των Κανονισμών 
Κατάρτισης»: Έργο της ομάδας Εργασίας είναι: 

1. Η καταγραφή της υφιστάμενης κατάστασης. 

2. Η επεξεργασία, η πρόταση και η εισήγηση στο Δ.Σ. 
του Ο.Ε.Ε.Κ. ενός υποδείγματος-πιλότου που θα αφορά 
το Πρόγραμμα Σπουδών και τους Κανονισμούς Κατάρτι¬ 
σης των, προσφερομένων από τα Ι.Ε.Κ. ειδικοτήτων. 

3. Η περιγραφή και ο συντονισμός της διαδικασίας 
εφαρμογής του υποδείγματος αυτού, τόσο στις υφιστάμε¬ 
νες σήμερα ειδικότητες, στη λογική της αναβάθμισης της 
προσφερόμενης κατάρτισης, όσο και στη διηνεκή εφαρ¬ 
μογή του. 

4. Οι Εισηγήσεις επί θεμάτων που σχετίζονται με την 
πραγματική και ουσιαστική αναβάθμιση του συστήματος 
αρχικής επαγγελματικής κατάρτισης και πιστοποίησης αυ¬ 
τής (π.χ. εγχειρίδια, εκπαιδευτικές σημειώσεις, πρακτική 
άσκηση κ.ά.). Στα πλαίσια των Εισηγήσεων αυτών θα λη- 
φθούν υπόψη οι νέες τεχνολογικές και παραγωγικές συν¬ 
θήκες που επικρατούν, καθώς και οι συνεπαγόμενες με¬ 
ταλλαγές στην αγορά εργασίας. 

Β. Τη «Συγκρότηση Εθνικού Μητρώου Εκπαιδευτών»: 

Έργο της Ομάδας Εργασίας είναι η εισήγηση στο Δ.Σ. 


του Ο.Ε.Ε.Κ. ενός συστήματος αδιάβλητης, διαφανούς με 
αξιοκρατικής επιλογής Πιστοποιημένων Εκπαιδευτών, 
σύμφωνα με τα ακόλουθα στάδια: 

α. Την, κατ’ αρχήν, εφαρμογή μιας διαδικασίας επιλο¬ 
γής εκπαιδευτών, με βάση την υιοθέτηση ενός συστήμα¬ 
τος μοριοδότησης, που θα αφορά τα επιστημονικά και 
επαγγελματικά κριτήρια επιλογής των εκπαιδευτών και 
τους δείκτες βαρύτητας αυτών. 

β. Την, εν συνεχεία σχεδίαση και εφαρμογή ενός μηχα¬ 
νογραφημένου συστήματος, το οποίο θα λειτουργεί ως 
«βάση δεδομένων» για την επιλογή πιστοποιημένων Εκ¬ 
παιδευτών, ανά γνωστικό αντικείμενο, ειδικότητα και γεω¬ 
γραφική περιοχή . 

Η σύνθεση των επιτροπών θα είναι εννεαμελής (9 
μέλη), αποτελούμενη από Πρόεδρο, Γραμματεά και επτά 
(7) μέλη. 

Η Επιτροπή θα λειτουργεί σύμφωνα με τις διατάξεις 
περί συλλογικών Οργάνων του Δημοσίου. 

Αποζημιώσεις των μελών της κάθε Επιτροπής ανά μήνα 
είναι: 

α. Πρόεδρος: 175.000 δρχ. 

β. Μέλος: 140.000 δρχ. 

γ, Γραμματέας: 105.000 δρχ. 

Τα μέλη των επιτροπών που συστήνονται με την πα¬ 
ρούσα απόφαση ορίζονται με απόφαση του Δ.Σ. του 
Ο.Ε.Ε.Κ. 

Η παρούσα να δημοσιευθεΐ στην Εφημερίδα της Κυβερ- 
νήσεως. 

Αθήνα, 2 Ιουλίου 1997 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ 6ΘΝ. ΠΑΙΔΕΙΑΣ ΚΑΙ ΘΡΗΣΚ/ΤΩΝ 

ΝΙΚ. ΧΡ1ΣΤΟΔΟΥΛΑΚΗΣ ΓΈΡΑΣ. ΑΡΣΕΝΗΣ 

-4- 

Αριθ. 2048622/7653/0022 (3) 

Συγκρότηση επιτροπής Διαχείρισης Ενιαίου Λογαριασμού 
ΔΙ.Β.Ε.Ε,Τ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 9 του άρθρου 24 του Ν. 
1884/90 (ΦΕΚ 81 Α') «Διαρρυθμίσεις στην έμμισθη φορο¬ 
λογία και άλλες διατάξεις». 

2. Τις διατάξεις της παρ. 7 και 38 του άρθρου 27 του Ν. 
2166/93 (ΦΕΚ 137Α') «Κίνητρα ανάπτυξης επιχειρήσεων, 
διαρρυθμίσεις στην άμμεση και άμεση φορολογία και άλ¬ 
λες διατάξεις», όπως τροποποιήθηκε και ισχύει. 

3. Τις διατάξεις της παρ. 7 του άρθρου 13 του Ν. 
2470/97 (ΦΕΚ 40Α ) «Αναμόρφωση μισθολογίου προσω¬ 
πικού Δημόσιας Διοίκησης και άλλες συναφείς διατά¬ 
ξεις». 

4. Την απόφαση του Υπουργού Οικονομικών με αριθμό 
2037774/5654/0022/22.5.97 «Ενοποίηση Λογαρια¬ 
σμών». 

5. Την αριθμ. 1107147/1239/0006Α74.10.96 (ΦΕΚ 
922Β') κοινή απόφαση Πρωθυπουργού και Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών». 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, απο¬ 
φασίζουμε: 

Συγκροτούμε Επιτροπή Διαχείρισης του Ενιαίου Λογα¬ 
ριασμού «Δικαιώματα Βεβαίωσης και Είσπραξης Εσόδων 
υπέρ Τρίτων (ΔΙ.Β,Ε.Ε.Τ.)» σποτελούμενη από τα κάτωθι 
μέλη: 

Α. Τους Προϊσταμένους ή τους νομίμους αναπληρωτές 
των Διευθύνσεων του Υπουργείου Οικονομικών: 
α) Δ. 12 Φορολογίας Εισοδήματος, 
β) Δ. 16 Είσπραξης Δημοσίων Εσόδων, 
γ) Δ.20 Προϋπολογισμού, 
δ) Δ.22 Μισθολογίου, 
ε) Δ.24 Λογαριασμών του Δημοσίου. 

Β. Τον Προϊστάμενο της Διεύθυνσης Διοικητικού του 
Ελεγκτικού Συνεδρίου, με αναπληρωτή τον Σεραφείμ 
Μπάρλο, Προϊστάμενο Τμήματος της 6ης Διευθύνσεως 
Ελέγχου Ο.Τ.Α. της ίδιας Υπηρεσίας. 

Γ. Τους προέδρους ή τους νομίμους αναπληρωτές, των 
Συνδικαλιστικών Οργανώσεων του Υπουργείου Οικονομι¬ 
κών: 

α) Π.Ο.Ε. - Δ.Ο Υ. 
β) Ο.Σ.Υ.Ο- και 

γ) Του Συλλόγου Εργαζομένων του ΚΕ.Π.Υ.Ο. 

Δ. Πρόεδρο της Επιτροπής ορίζουμε τον Προϊστάμενο 
της Δ.20 - Προϋπολογισμού με αναπληρωτή του τον αρ¬ 
χαιότερο των λοιπών υπό στοιχείο (Α) μελών. 

Ε. Γισ την αντιμετώπιση και εκτέλεση των εργασιών της 
Επιτροπής συγκροτείται Γραμματεία αποτελούμενη 
από: 

α) τον Προϊστάμενο του Α' Τμήματος της Δ.5 Δ/νσης Οι¬ 
κονομικού και 

β) τον υπάλληλο του Δ' Τμήματος της Δ.16 Είσπραξης 
Δημοσίων Εσόδων, Καλπούζο Ιωάννη Δ.Ε. Α', Υπουργείου 
Οικονομικών, σναπληρουμένων μεταξύ τους. 

Έργο της Επιτροπής αυτής είναι η σύσταση και η παρα¬ 
κολούθηση του Ενιαίου Λογαριασμού, καθώς και του λο¬ 
γαριασμού μέσω του οποίου θα καταβάλλονται τα αναλο- 
γούντα ποσά των ΔΙ.Β.Ε.Ε.Τ. στους δικαιούχους μέσω της 
Τράπεζας της Ελλάδος ή άλλης Τράπεζας, που θα επιλέ- 
ξει η Επιτροπή. 

Επίσης, η λήψη αποφάσεων για το ύψος του διανεμομέ- 
νου κάθε φορά ποσού στους δικαιούχους, για τον τρόπο 
απόδοσης των σχετικών κρατήσεων, καθώς και των πο¬ 
σών και λοιπών υποχρεώσεων και απαιτήσεων, που προ- 
βλέπονται στην απόφαση Κίνησης του Ενιαίου Λογαρια¬ 
σμού και γενικά η παρακολούθηση της τήρησης κάθε 
φορά της όλης διαδικασίας και η επίλυση των πόσης φύ- 
σεως προβλημάτων ή αμφισβητήσεων, που ανακύπτουν 
από αυτή και από την εφαρμογή της αρ. 2037774/5654/ 
22.5.97 απόφασης του Υπουργού Οικονομικών. 

Η Επιτροπή, κατόπιν πλειοδοτικού διαγωνισμού αναδει- 
κνύει την Τράπεζα, στην οποία συστήνεται και τηρείται ο 
Ενιαίος Λογαριασμός και συνάπτει τη σχετική σύμβαση. 

Μετά το πέρας του διαστήματος, που έχουν συμφωνη- 
θεί με την συγκεκριμένη Τράπεζα ή σε κάθε περίπτωση 
που δεν τηρούνται από αυτήν οι συμφωνημένοι όροι και 
εφόσον κρίνεται αναγκαίο, η Επιτροπή αναζητά με την 
αυτή διαδικασία άλλη Τράπεζα, η οποία θα εξυπηρετεί, 
κατά τον προσφορότερο τρόπο, τα συμφέροντα των δι¬ 
καιούχων. 

Μέχρι την ολοκλήρωση της ανωτέρω διαδικασίας και 
την οριστική ανάδειξη της Τράπεζας, στην οποία θα συ- 
σταθεί και θα τηρείται ο Ενιαίος Λογαριασμός, δϋναται η 
Επιτροπή να συστήσει και να τηρεί αυτόν προσωρινά, στην 


Τράπεζα που είναι κατατεθημένα τα ποσά του λογαρια¬ 
σμού της παραγρ. 7 του άρθρου 27 του ν. 2166/93, με το 
αυτό επιτόκιο, όρους και προϋποθέσεις. 

Επίσης, δϋναται προσωρινά η Επιτροπή να διατηρήσει 
το λογαριασμό 234258/2 της Τράπεζας Ελλάδος για την 
εισαγωγή των ποσών των εντολών μεταφοράς των Δ.Ο.Υ. 
και για πληρωμές που δεν θα εξυπηρετούνται μέσω του 
συστήματος πληρωμών με τραπεζιούς λογαριασμούς. 

Τα μέλη της Επιτροπής και της Γραμματείας της αμεί¬ 
βονται από τον Ενιαίο Λογαριασμό κατά μήνα. 

Το ύψος της αμοιβής και λοιπές λεπτομέρειες καθορί¬ 
ζονται με απόφαση του Προέδρου της Επιτροπής. Σε κάθε 
περίπτωση όμως το ύψος της αμοιβής κατά μέλος δεν δύ- 
ναται να υπερβαίνει, ανά μήνα, το % των μηνιαίων ακαθα¬ 
ρίστων αποδοχών, που θα προκόψουν από την απόφαση 
κατανομής, για δικαιούχο κατηγορίας ΠΕ με χρονοεπί¬ 
δομα 60%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 1997 

ο υφυπουργοί: 

ΝΙΚ. ΧΡΙΓΓΟΔΟΥΛΑΚΗΣ 

-♦- 

Αριθ. 2049790/7800/0022 (4) 

Αποδοχές Γενικών Γραμματέων Υπουργείων και Περιφε¬ 
ρειών, Ειδικών Γραμματέων Υπουργείων, Γενικών 
Διευθυντών Κεντρικών Υπηρεσιών Υπουργείων, Δικα¬ 
στηρίων, Ασφαλιστικών Οργανισμών, Ο.Α.Ε.Δ. και Οι¬ 
κονομικών Επιθεωρητών άρθρου 2 Ν. 2343/95. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 15 του ν. 2470/ 
1997 «Αναμόρφωση μισθολογίου του προσωπικού της 
Δημόσιας Διοίκησης και άλλες συναφείς διατάξεις» (ΦΕΚ 
40 Α’). 

2. Την ανάγκη καθορισμού επί νέας βάσης των πόσης 
φύσεως αποδοχών των Γενικών και Ειδικών Γραμματέων 
Υπουργείων και Γενικών Γραμματέων Περιφερειών, των 
Γενικών Διευθυντών των Κεντρικών Υπηρεσιών των 
Υπουργείων, των Δικαστηρίων, των Ασφαλιστικών Οργα¬ 
νισμών, του Ο.Α.Ε.Δ. και των Οικονομικών Επιθεωρητών 
του άρθρου 2 του ν. 2343/1995. 

3. Τις διατάξεις του άρθρου 1 παρ. 2α του ν. 2469/1997 
«Περιορισμός και βελτίωση της αποτελεσματικότητας των 
κρατικών δαπανών και άλλες διατάξεις» (ΦΕΚ 38 Α'). 

4. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του κρατικού προϋπολογι¬ 
σμού ύψους τετρακοσίων εβδομήντα εκατομμυρίων 
(470.000.000) δραχμών περίπου για το τρέχον οικονομικό 
έτος και ενιακοσίωντριάντα εκατομμυρίων (930.000.000) 
δραχμών περίπου για καθένα από τα επόμενα πέντε (5) 
έτη, η οποία θα καλυφθεί από τα περιθώρια των πιστώ¬ 
σεων των οικείων Υπουργείων και θα βαρύνει τους οι¬ 
κείους φορείς και τις αντίστοιχες πιστώσεις των Κ.Α.Ε. 
0211 κ.λπ. για την εφαρμογή του νέου μισθολογίου των 
δημοσίων υπαλλήλων από 1.1.1997. 

5. Την αριθμ. 1107147/1239/0006/4.10.1996 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων του Υπουργού Οικονομι- 

κών στους Υφυπουργούς Οικονομικών» (ΦΕΚ 922 Β'), 
αποφασίζουμε: 

1. Καθορίζουμε τις μηνιαίες αποδοχές των Γενικών 
Γραμματέων Υπουργείων και Περιφερειών, των Ειδικών 
Γραμματέων Υπουργείων, των Γενικών Διευθυντών των 
Κεντρικών Υπηρεσιών των Υπουργείων, των Δικαστηρίων, 
των Ασφαλιστικών Οργανισμών και του Ο.Α.Ε.Δ., καθώς 
και των Οικονομικών Επιθεωρητών του άρθρου 2 του ν. 
2343/1995 (ΦΕΚ 211/Α - ), ως εξής: 

α. Γενικών Γραμματέων Υπουργείων και Περιφερειών 

- Βασικός μισθός, ο διπλάσιος του Μ.Κ. 1 του ν. 2470/ 
1997. 

- Χρονοεπίδομα σε ποσοστό εξήντα τοις εκατό (60%). 

- Επίδομα θέσεως ευθύνης, ενενήντα χιλιάδες (90.000) 
δραχμές. 

Έξοδα παράστασης, ογδόντα χιλιάδες (80.000) δραχ¬ 
μές. 

Έξοδα κίνησης ογδόντα χιλιάδες (80.000) δραχμές. 

- Πάγια αποζημίωση για απασχόληση χωρίς ωράριο ερ¬ 
γασίας, εκατόν ογδόντα χιλιάδες (180.000) δραχμές. 

β. Ειδικών Γραμματέων Υπουργείων 

- Βασικός μισθός ο του Μ.Κ. 1 του ν. 2470/1997 προ¬ 
σαυξημένος κατά εβδομήντα τοις εκατό (70%) 

- Χρονοεπίδομα σε ποσοστό εξήντα τοις εκατό (60%) 

- Επίδομα θέσεως ευθύνης, εβδομήντα χιλιάδες 
(70.000) δραχμές. 

- Έξοδα παράστασης, εβδομήντα χιλιάδες (70.000) 
δραχμές. 

- Έξοδα κίνησης, εξήντα χιλιάδες (60.000) δραχμές. 

- Πάγια αποζημίωση για απασχόληση χωρίς ωράριο ερ¬ 
γασίας, εκατόν πενήντα χιλιάδες (150.000) δραχμές. 

Οι αποδοχές των ανωτέρω περιπτώσεων α' και β' κατα¬ 
βάλλονται αποκλειστικά σε όσους υπηρετούν σε θεσμο¬ 
θετημένες θέσεις Γενικών Γραμματέων Υπουργείων και 
Περιφερειών, καθώς και σε θέσεις Ειδικών Γ ραμματέων, 
όχι δε και σε υπαλλήλους ειδικών θέσεων 1 ου και 2ου 
βαθμού που δεν υπηρετούν στις ως άνω θέσεις, για τους 
οποίους εφαρμόζονται οι διατάξεις της παραγράφου 1 του 
άρθρου 15 του ν. 2470/1997. 

γ. Γενικών Διευθυντών κεντρικών Υπηρεσιών Υπουρ¬ 
γείων, Δικαστηρίων, Ασφαλιστικών Οργανισμών και 
Ο.Α.Ε.Δ. 

- Βασικός μισθός, ο του Μ.Κ.1 του ν. 2470/1997 προ¬ 
σαυξημένος κατά πενήντα τοις εκατό (50%) 

- Χρονοεπίδομα σύμφωνα με τις διατάξεις Του ν. 2470/ 
1997. 

- Επίδομα θέσεως ευθύνης, εβδομήντα χιλιάδες 
(70.000) δραχμές. 

- Έξοδα παράστασης, εβδομήντα χιλιάδες (70.000) 
δραχμές. 

- Έξοδα κίνησης, εξήντα χιλιάδες (60.000) δραχμές. 

- Πάγια αποζημίωση για απασχόληση χωρίς ωράριο ερ¬ 
γασίας, εκατόν σαράντα χιλιάδες (140.000) δραχμές. 

δ. Οικονομικών Επιθεωρητών άρθρου 2 ν. 2343/95 

- Βασικός μισθός, ο του Μ.Κ. κατάταξής τους βάσει του 
ν. 2470/1997 και προκειμένου περί των κατατασσομένων 
στο Μ.Κ.1, ο βασικός μισθός του ίδιου Μ.Κ. προσαυξημέ¬ 
νος κατά τριάντα τοις εκατό (30%). 

- Χρονοεπίδομα, σύμφωνα με τις διατάξεις του ν. 2470/ 
1997. 

- Επίδομα θέσεως ευθύνης, σύμφωνα με τις διατάξεις 
του ν. 2470/1997. 


- Έξοδα κίνησης, πενήντα χιλιάδες (50.000) δραχ¬ 
μές. 

- Πάγια αποζημίωση, λόγω αυξημένης ευθύνης και απα¬ 
σχόλησης χωρίς ωράριο εργασίας, εκατό χιλιάδες 
(100.000) δραχμές. 

2. Οι διατάξεις των άρθρων 9, 12 και 13 του ν. 2470/ 

1997 έχουν εφαρμογή και στους ανωτέρω. 

3. Η απόφαση αυτή που ισχύει από 1.7.1997, να δημο- 
σιευθεί στην Εφημερίδα της Κυβερνήσεως. 

Αθήνα, 7 Ιουλίου 1997 

ο ΥΦΥΠΟΥΡΓΟΙ 

ΝΙΚ. χριςτοδουλακης 

-♦- 

Αριθ. οικ. 2026162 (5) 

Απαλλαγή από την εισφορά του Ν. 128/75, σύμφωνα με 

τις διατάξεις του άρθρου 8 παρ. 3 του Ν. 2459/97. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 128/75 «Περί τροποποιήσεως και συμπληρώ- 
σεως διατάξεων τινών αναφερομένων εις την λειτουργία 
του χρηματοδοτικού συστήματος». 

2. Το Ν. 876/79 «Περί τροποποιήσεως και συμπληρώ- 
σεως διατάξεων αναφερομένων εις την ανάπτυξη της κε¬ 
φάλα ιοσγοράς». 

3. Το Ν. 1266/82 «Περί οργάνων ασκήσεως της Νομι¬ 
σματικής, Πιστωτικής και Συναλλαγματικής Πολιτικής και 
άλλες διατάξεις». 

4. Την κοινή απόφαση του Πρωθυπουργού και Υπουρ¬ 
γού Οικονομικών αριθ. 11074147/1239/0006Α/4.10.96 
«Ανάθεση αρμοδιοτήτων στους Υφυπουργούς Οικονομι¬ 
κών». 

5. Τις διατάξεις του άρθρου 8 παρ. 3 και 6 του Ν. 2459/ 
97, αποφασίζουμε: 

Για την εφαρμογή της διάταξης του άρθρου 8 παρ. 3 του 
Ν. 2459/97 (ΦΕΚ 17/Α/18.2.1997), σχετικά με την απαλ¬ 
λαγή από την εισφορά του Ν. 128/75 των δανείων ή πι¬ 
στώσεων των φυσικών ή νομικών προσώπων, κοινοπρα¬ 
ξιών και κοινωνιών αστικού δικαίου, που κατοικούν μόνιμα 
ή οι δραστηριότητες τους ασκούνται σε νησιά με πληθυ¬ 
σμό κάτω από τρεις χιλιάδες εκατό κατοίκους (3.100), 
ορίζουμε τα κατωτέρω δικαιολογητικά. 

α. Υπεύθυνη δήλωση του Ν. 1599/86 των φυσικών και 
νομικών προσώπων, κοινοπραξιών και κοινωνιών αστικού 
δικαίου η οποία θα υποβάλλεται στην τράπεζα από τους 
δικαιούχους και στην οποία θα δηλώνονται: 

- Ο σκοπός του δανείου ή της πίστωσης και 

- Ότι το δάνειο ή η πίστωση θα χρησιμοποιηθεί απο¬ 
κλειστικά σε δραστηριότητα που θα ασκηθεί ή ασκείται σε 
νησί με πληθυσμό κάτω από 3.100 κατοίκους. 

Η ανωτέρω υπεύθυνη δήλωση για τα νομικά πρόσωπα 
θα υποβάλλεται από το νόμιμο εκπρόσωπό τους και για τις 
κοινοπραξίες και τις κοινωνίες αστικού δικαίου από κάθε 
μέλος χωριστά. 

β. Προκειμένου περί φυσικών προσώπων βεβαίωση του 
δημάρχου ή του προέδρου της κοινότητας ότι ο δικαιούχος 
είναι γραμμένς στα οικεία δημοτολόγια και ότι κατοικεί μό¬ 
νιμα στην περιφέρεια του δήμου ή της κοινότητας, η οποία 
βρίσεκται σε νησί με πληθυσμό κάτω από 3.100 κατοί¬ 
κους σύμφωνα με την τελευταία απογραφή. 

Η βεβαίωση αυτή θα προσκομίζεται στην Τράπεζα κατά 
τη χορήγηση του δανείου ή της πίστωσης. 

γ. Σε περίπτωση που διαπιστώνεται από τις Τράπεζες ή 
από εντεταλμένα όργανα του Υπουργείου Οικονομικών 
ότι τα δάνεια ή οι πιστώσεις χρησιμοποιήθηκαν εν όλου ή 
εν μέρει σε δραστηριότητες εκτός των προαναφερθέντων 
νησιών, αίρεται η απαλλαγή από την εισφορά του Ν. 128/ 
75, που χορηγήθηκε με βάση την υπεύθυνη δήλωση της 
παραγράφου (α) και η Τράπεζα υποχρεοϋται να καταλογί¬ 
σει την εισφορά από την ημερομηνία διαπίστωσης της μη 
πλήρωσης από τους δικαιούχους των προϋποθέσεων που 
ορίζονται στις σχετικές διατάξεις του Ν. 2459/97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 1997 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΖ 

-♦- 

Αριθ. Δ3/12540 (6) 

Εγκατάσταση και διαδρομή των καλωδίων και των λοιπών 
παραρτημάτων του συστήματος της καθοδικής προ¬ 
στασίας του αγωγού φυσικού αερίου στην περιοχή «Γω- 
νίτσα» του Δήμου Μαρκόπουλου (Νομαρχία Δυτ. Αττι¬ 
κής) του Κλάδου Λαυρίου. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τα άρθρα 4 του Ν. 1929/91 και 19 του Ν. 2081 /92 
όπως τροποποιήθηκαν και συμπληρώθηκαν με το άρθρο 
14 παράγρ. 6 του Ν. 2289/95. 

2. Το άρθρο 1 του Ν. 367/76. 

3. Το άρθρο 7 του Ν. 1769/88. 

4. Το Α.Ν, 261/68. 

5. Την υπ’ αριθμ. 47238/27.12.97, Κ.Υ.Α. ΠΕΧΩΔΕ, 
Ανάπτυξης, Γεωργίας και Πολιτισμού, Έγκρισης Περιβαλ¬ 
λοντικών Όρων για τον Κλάδο Λαυρίου του Αγωγού Φυσι¬ 
κού Αερίου, αποφασίζουμε: 

α. Ορίζουμε τη διαδρομή και εγκατάσταση των καλω¬ 
δίων και λοιπών παραρτημάτων του συστήματος της καθο¬ 
δικής προστασίας στο Νομό Αττικής του Κλάδου Λαυρίου 
σε έκταση συνολικού εμβαδού 200,20 τ.μ. η οποία βρί¬ 
σκεται στη θέση «Γωνίτσα» στην περιοχή του Νομού Αττι¬ 
κής του Δήμου Μαρκόπουλου όπως η διαδρομή και εγκα¬ 
τάσταση αυτή έχει προσδιορισθεί και απεικονίζεται σή¬ 
μερα στο ακόλουθο συνημμένο κτηματολογικό διάγραμμα 
του Αγρονόμου Τοπογράφου Μηχανικού, Λάμπρου Κο- 
τσώνη: 

Σχ. 5112-340-00-92-28/Αναθ. 0/05.06.97 κλίμακας 
1 : 200 . 

β. Ιδιοκτήτες ή νομείς και κάτοχοι από οιαδήπστε έν- 
νομη αιτία αγροτικών ή αστικών ακινήτων, υποχρεούνται 
να επιτρέπουν τη διάνοιξη και κατασκευή των επιβαλλο- 
μένων υπογείων σηράγγων στο αναγκαίο βάθος, για την 
εγκατάσταση του παραπάνω υπό στοιχείο α' αγωγού φυσι¬ 
κού αερίου από τη ΔΕΠΑ Α.Ε., κάθε τι που είναι αναγκαίο 
για την κατασκευή, χρήση ή επισκευή του έργου αυτού, το 
οποίο αναγνωρίζεται ως έργο προφανούς κοινής ωφέ¬ 
λειας καθώς και την επιστασία για τη συντήρησή του. 

3. Επίσης σε ζώνη πλάτους τεσσάρων (4) μέτρων δεξιά 
και τεσσάρων (4) μέτρων αριστερά από τον άξονα του 


αγωγού και σε ζώνη 0,50 μ. δεξιά και 0,50 μ. αριστερά από 
τον άξονα του καλωδίου της καθοδικής προστασίας του 
αγωγού ως και σε επιφάνεια 72 τ.μ. μήκους 36,00 μ. και 
πλάτους 2,00 μ. στο σημείο απόληξης του καλωδίου, η 
οποία απαιτείται για την εγκατάσταση των ανόδων, όπως 
αυτή εμφαίνεται, στα παραπάνω κτηματολογικό διαγράμ¬ 
ματα και λόγω της επιβαλλομένης συνεχούς και ακώλυτης 
επιθεώρησης, επιστασίας, ελέγχου ασφαλείας, περιοδι¬ 
κής συντήρησης και επισκευής του παραπάνω αγωγού, 
απαγορεύεται: 

«η κατασκευή κάθε είδους υπογείων εγκαταστάσεων, η 
τοποθέτηση παράλληλα ή κάθετα κάθε είδους σωληνώ¬ 
σεων, οι οποίες απαιτούν εκσκαφή πάνω από 0,50 μ. η 
ανόρυξη φρεάτων ή τάφρων, η δημιουργία νέων αγροτι¬ 
κών ιδιωτικών οδών, η φύτευση δένδρων των οποίων το ρι¬ 
ζικό σύστημα εισχωρεί σε βάθος μεγαλύτερο των 0,60 μ. 
καθώς και η αλλοίωση της μορφολογίας της επιφάνειας 
του εδάφους με οποιοδήποτε τρόπο». 

δ. Από τη δημοσίευση της παρούσας απόφασης εγκα¬ 
τάστασης του παραπάνω αγωγού μπορεί να αρχίσει η 
ελεύθερη εκτέλεση του έργου αυτού και οποιαδήποτε εκ¬ 
κρεμοδικία δεν την αναστέλλει. 

ε. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 1997 

Η ΥΠΟΥΡΓΟΣ 

ΒΑΣ. ΠΑΠΑΝΑΡΕΟΥ 

-♦- 

Αριθ. Δ3/12539 (7) 

Εγκατάσταση και διαδρομή των καλωδίων και των λοιπών 
παραρτημάτων του συστήματος της καθοδικής προ¬ 
στασίας του αγωγού φυσικού αερίου στην περιοχή «Μ. 
Κοσμοσωτήρος» της Κοινότητας Κρυσνερίου (Νομαρ¬ 
χία Ανατ. Αττικής) του Κλάδου Λαυρίου. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τα άρθρα 4 του Ν. 1929/91 και 19 του Ν. 2081/92 
όπως τροποποιήθηκαν και συμπληρώθηκαν με το άρθρο 
14 παράγρ. 6 του Ν. 2289/95. 

2. Το άρθρο 1 του Ν. 367/76. 

3. Το άρθρο 7 του Ν. 1769/88. 

4. Το Α.Ν. 261/68. 

5. Την υπ’ αριθμ. 47238/27.12.97, Κ.Υ.Α. ΠΕΧΩΔΕ, 
Ανάπτυξης, Γεωργίας και Πολιτισμού, Έγκρισης Περιβαλ¬ 
λοντικών Όρων για τον Κλάδο Λαυρίου του Αγωγού Φυσι¬ 
κού Αερίου, αποφασίζουμε: 

α. Ορίζουμε τη διαδρομή και εγκατάσταση των καλω¬ 
δίων και λοιπών παραρτημάτων του συστήματος της καθο¬ 
δικής προστασίας στο Νομό Αττικής του Κλάδου Λαυρίου 
σε έκταση συνολικού εμβαδού 291,40 τ.μ. η οποία βρί¬ 
σκεται στη θέση «Μ. Κοσμοσωτήρος» στην περιοχή του 
Νομού Αττικής της Κοινότητας Κρυονερίου όπως η δια¬ 
δρομή και εγκατάσταση αυτή έχει προσδιορισθεί και απει¬ 
κονίζεται σήμερα στο ακόλουθο συνημμένο κτηματολο- 
γικό διάγραμμα του Αγρονόμου Τοπογράφου Μηχανικού, 
Λάμπρου Κοτσώνη: 

Σχ. 5112-190-00-92-33/Αναθ. 0/4.6.97 κλίμακας 
1 : 200 . 

β. Ιδιοκτήτες ή νομείς και κάτοχοι από οιαδήποτε έν- 
νομη αιτία αγροτικών ή αστικών ακινήτων, υποχρεούνται 
να επιτρέπουν τη διάνοιξη και κατασκευή των επιβαλλο- 
μένων υπογείων σηράγγων οτο αναγκαίο βάθος, για την 
εγκατάσταση του παραπάνω υπό στοιχείο α' αγωγού φυσι¬ 
κού αερίου από τη ΔΕΠΑ Α.Ε., κάθε τι που είναι αναγκαίο 
για την κατασκευή, χρήση ή επισκευή του έργου αυτού, το 
οποίο αναγνωρίζεται ως έργο προφανούς κοινής ωφέ¬ 
λειας καθώς και την επιστασία για τη συντήρησή του. 

γ. Επίσης σε ζώνη πλάτους τεσσάρων (4) μέτρων δεξιά 
και τεσσάρων (4) μέτρων αριστερά από τον άξονα του 
αγωγού και σεζώνη 0,50 μ. δεξιά και 0,50 μ. αριστερά από 
τον άξονα του καλωδίου της καθοδικής προστασίας του 
αγωγού ως και σε επιφάνεια 72 τ.μ. μήκους 36,00 μ. και 
πλάτους 2,00 μ. στο σημείο απόληξης του καλωδίου, η 
οποία απαιτείται για την εγκατάσταση των ανόδων, όπως 
αυτή εμφαίνεται, στα παραπάνω κτηματολογικά διαγράμ¬ 
ματα και λόγω της επιβαλλομένης συνεχούς και ακώλυτης 
επιθεώρησης, επιστασίας, ελέγχου ασφαλείας, περιοδι¬ 
κής συντήρησης και επισκευής του παραπάνω αγωγού, 
απαγορεύεται: 

«η κατασκευή κάθε είδους υπογείων εγκαταστάσεων, η 
τοποθέτηση παράλληλα ή κάθετα είδους σωληνώσεων, οι 
οποίες απαιτούν εκσκαφή πάνω από 0,50 μ. η ανόρυξη 
φρεάτων ή τάφρων, η δημιουργία νέων αγροτικών ιδιωτι¬ 
κών οδών, η φύτευση δένδρων των οποίων το ριζικό σύ¬ 
στημα εισχωρεί σε βάθος μεγαλύτερο των 0,60 μ. καθώς 
και η αλλοίωση της μορφολογίας της επιφάνειας του εδά¬ 
φους με οποιοδήποτε τρόποο¬ 
δ. Από τη δημοσίευση της παρούσας απόφασης εγκα¬ 
τάστασης του παραπάνω αγωγού μπορεί να αρχίσει η 
ελεύθερη εκτέλεση του έργου αυτού και οποιαδήποτε εκ¬ 
κρεμοδικία δεν την αναστέλλει. 

ε. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 1997 

Η ΥΠΟΥΡΓΟΣ 

ΒΑΣ. ΠΑΠΑΝΔΡΕΟΥ 

-♦- 

Αριθ. 108/1055 < 8 ) 

Εγκριση του καταβαλλόμενου από το Ταμείο Επικουρικής 
Ασφάλισης Εκπροσώπων και Υπαλλήλων Εργατικών 
Επαγγελματικών Οργανώσεων ποσού για τη συμμε¬ 
τοχή του στον Πανελλήνιο Ερανο Αντικαρκινικού 
Αγώνα έτους 1997. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν. 2698/1953 (ΦΕΚ 
315 Α' 10.11.1953). 

2. Τις διατάξεις του άρθρου 29Α του Ν. 1558/1985, 
όπως έχουν συμπληρωθεί με το άρθρο 27 του Ν. 2081/ 
1992 (Α' 154). 

3. Τις διατάξεις του Π.Δ. 213/1992 (Α’ 102). 

4. Τις διατάξεις του Π.Δ. 372/1995 (Α' 201). 

5. Τα έγγραφα Υ 3 δ/ 1 205/7.3.1997 και Φ.7/554/ 
5 5.1997 των Υπουργείων Υγείας και Πρόνοιας και Εργα¬ 
σίας και Κοινωνικών Ασφαλίσεων αντίστοιχα, με τα οποία 


ζητήθηκε η συμβολή των Ασφαλιστικών Οργανισμών στον 
Πανελλήνιο Έρανο Αντικαρκινικού Αγώνα για το έτος 
1997. 

6. Τη γνώμη του Διοικητικού Συμβουλίου του Τ.Ε.Α.- 
Ε.Υ.Ε.Ε.Ο. που έχει ληφθεί κατά τη συνεδρίαση της 
29.5.1997 αυτού. 

7. Το γεγονός ότι από την απόφαση αυτή προκαλείται 
μικρή επιβάρυνση στον προϋπολογισμό του Τ.Ε.Α.Ε.Υ.- 
Ε.Ε.Ο., ύψους 250.000 δρχ., η οποία θα καλυφθεί από 
τον Κ.Α.Ε. 2639 με τίτλο λοιπές χορηγίες Κοινωνικής 
Ασφάλισης, αποφασίζουμε: 

1. Εγκρίνουμε τη συμμετοχή του Ταμείου Επικουρικής 
Ασφάλισης Εκπροσώπων και Υπαλλήλων Εργατικών 
Επαγγελματικών Οργανώσεων στον Πανελλήνιο Έρανο 
Αντικαρκινικού Αγώνα έτους 1997 με το ποσό των 
250.000 (διακοσίων πενήντα χιλιάδων) δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 1997 

Ο ΥΦΥΠΟΥΡΓΟΣ 

ΝΙΚ. ΦΑΡΜΑΚΗΣ 
-♦- 

Αριθ. 20112/2210 ( 9 > 

Προσδιορισμός κατά κατηγορία και ειδικότητα προσωπι¬ 
κού του αριθμού και του χρόνου της σταδιακής αποχώ¬ 
ρησης των δικαιουμένων να αποχωρήσουν από την 

ΟΛΥΜΠΙΑΚΗ ΑΕΡΟΠΛΟΙΑ εντός του έτους 1997. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: α) της παρ. 5 του άρθρου 2 του Ν. 
2271/94 (ΦΕΚ 229/23.12,94, τ.Α' (Εξυγίανση της Ολυ¬ 
μπιακής Αεροπορίας Α.Ε.», όπως τροποποιήθηκε με την 
παρ. 3 του άρθρου 7 του Ν. 2366/95 (Α’ 256), β) του άρ¬ 
θρου 27 του Ν. 2081/92 (ΑΊ 54) που συμπλήρωσε το άρ¬ 
θρο 29Α του Ν. 1558/85 «Κυβέρνηση και Κυβερνητικό 
όργανα». 

2. Τα Δ.Σ./251/17.2.97 και ΔΣ/843/27.5.97 έγγραφα 
της Ολυμπιακής Αεροπλοΐας. 

3. Τα 338/21.1.97 και 352/13.5.97 πρακτικά (αποσπά¬ 
σματα) του Διοικητικού Συμβουλίου της Ολυμπιακής Αε¬ 
ροπλοΐας. 

4. Την ανάγκη προσδιορισμού κατά κατηγορία και ειδι¬ 
κότητα προσωπικού του αριθμού και του χρόνου της στα¬ 
διακής αποχώρησης των δικαιουμένων να αποχωρήσουν 
από την Ολυμπιακή Αερόπλοια, εντός του έτους 1997. 

5. Το γεγονός ότι από τις διατάξεις της απόφασης αυτής 
προκαλείται δαπάνη ύψους 105.267.096 δραχμών, από 
την οποία ποσοό 70.739.700 δραχμών θα καλυφθεί από 
τον λογαριασμό 4036 της Ολυμπιακής Αεροπλοΐας με τί¬ 
τλο «Αποζημίωση προσωπικού λόγω λήξης σχέσης εργα¬ 
σίας» και ποσό 34.527.396 δραχμών θα καλυφθεί από το 
λογαριασμό 4400 της Ολυμπιακής Αεροπορίας με τίτλο 
«Προβλέψεις για αποζημίωση προσωπικού λόγω εξόδου 
από την Υπηρεσία», αποφασίζουμε: 

Προσδιορίζεται κατά κατηγορία και ειδικότητα προσω¬ 
πικού ο αριθμός και ο χρόνος της σταδιακής αποχώρησης 
των δικαιουμένων να αποχωρήσουν από την Ολυμπιακή 
Αερόπλοια εντός του έτους 1997, ως εξής: 

ΠΡΟΣΩΠΙΚΟ ΕΔΑΦΟΥΣ 

1. ΔΙΟΙΚΗΤΙΚΟΙ ΥΠΑΛΛΗΛΟΙ 

Από τη δημοσίευση της απόφασης: 5 άτομα 
Την 31.10.1997: 2 άτομα 
Την 31.12.1997: 1 άτομο 
Σύνολο 8 άτομα 

2. ΕΡΓΑΤΕΣ 

Την 10.11.1997 1 άτομο 
Γενικό σύνολο 9 άτομα 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 1997 

Ο ΥΠΟΥΡΓΟΣ 

ΧΑΡ. ΚΑΣΤΑΝΙΔΗΣ 

-♦- 

Αριθ. 14103 (10) 

Τροποποίηση της συστατικής πράξης της δημοτικής επι¬ 
χείρησης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΑΝΑΠΤΥΞΗΣ ΝΕΑΣ ΕΡΥΘΡΑΙΑΣ». 

Ο ΠΡΟΪΣΤΑΜΕΝΟΣ ΠΕΡΙΦ. Δ/ΚΗΣΗΣ ΑΘΗΝΩΝ 

1. Τις διατάξεις του άρθρου 277 του Π.Δ. 410/95. 

2. Την αριθμ. 6785/21.2.96 απόφαση της Περιφερεια¬ 
κής Διοίκησης Αθηνών (ΦΕΚ 157β - 19.3.96) με την οποία 
συστάθηκε στο Δήμο Νέας Ερυθραίας δημοτική επιχεί¬ 
ρηση με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΑΝΑ¬ 
ΠΤΥΞΗΣ ΝΕΑΣ ΕΡΥΘΡΑΙΑΣ». 

3. Την αριθμ. 21/97 απόφαση του Δημοτικού Συμβου¬ 
λίου Νέας Ερυθραίας, αποφασίζουμε: 

Τροποποιούμε τα άρθρα 1, 2 & 7 της αριθμ. 6785/ 
21.2.96 απόφασής μας ως εξής: 

Άρθρο 1: Συστήνουμε στο Δήμο Νέας Ερυθραίας αμιγή 
δημοτική επιχείρηση με την επωνυμία «ΔΗΜΟΤΙΚΗ ΕΠΙ¬ 


ΧΕΙΡΗΣΗ ΑΝΑΠΤΥΞΗΣ ΝΕΑΣ ΕΡΥΘΡΑΙΑΣ» και διακριτικό 
τίτλο «ΔΕΑΝΕ» η οποία αποτελεί Νομικό Πρόσωπικο Ιδιω¬ 
τικού Δικαίου και διέπεται από τις διατάξεις των άρθρων 
277 και 284 του Π Δ. 410/95 (Δ.Κ.Κ.). 

Άρθρο 2: Σκοπός της επιχείρησης είναι η ανάληψη 
κάθε είδους βιώσιμης επιχειρηματικής δραστηριότητας 
που συμβάλλει στην ανάπτυξη του Δήμου Νέας Ερυ¬ 
θραίας. Ειδικότερα η επιχείρηση αναλαμβάνει δραστηριό¬ 
τητες που της αναθέτουν ΝΠΔΔ ή ΝΠΙΔ, αναπτύσσει δρα¬ 
στηριότητες που έχουν σχέση με την πολιτιστική ανά¬ 
πτυξη, την αναψυχή, τον αθλητισμό, το περιβάλλον, τη 
διαφήμιση και συμμετέχει, εκπονεί και διαχειρίζεται με 
εθνικούς και διακρατικούς εταίρους προγράμματα της Ευ¬ 
ρωπαϊκής Ένωσης. 

Άρθρο 7 

Πόροι της επιχείρησης είναι: 

Τα έσοδα που προκύπτουν από τα αναφερόμενα στο 
σκοπό της επιχείρησης αντικείμενα εκμετάλλευσης 
(όπως έσοδα κάθε είδους επιχειρηματικών δραστηριοτή¬ 
των, διαφήμιση, δίδακτρα σχολών κ.λπ.) οι πρόσοδοι από 
την περιουσία της, δάνεια, κληρονομιές, εισφορές, δω¬ 
ρεές και λοιπές επιχορηγήσεις. 

Κατά τα λοιπά ισχύει ως είχε η αριθμ. 6785/96 από¬ 
φασή μας. 

Από την απόφασή μας αυτή δεν προκαλείται δαπάνη σε 
βάρος του προϋπολογισμού του Δήμου Νέας Ερυθαίας. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 17 Ιουνίου 1997 

Με εντολή Γεν. Γραμμ. Περιφέρειας 
Ο Προϊστάμενος της Περ/κής Διοίκησης 
ΔΗΜΗΤΡΙΟΣ Κ. ΠΑΠΑΝΙΚΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤΟΚ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ | 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. ' 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βασ. Όλγα; 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ. Κ. 185 31 4171307 

ΠΑΤΡΑ (061)271249 

. Κορίνθου 327 Τ.Κ. 262 23 224581 

-ίΩΑΝΝΙΝΑ 

Διοικητή ρίο Τ. Κ. 454 44 (0651) 21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά Βσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 

δρχ 

2.500 

X 

α 

*ο 

Β' (Υπουργικές αποφάσεις κ.τλ.) 

50.000 

» 

2.500 

.. 

Γ (Διορισμοί, απολύσεις κ.τλ. Δημ. Υπαλλήλων) 

10.000 


500 

» 

Δ' (Απαλλοτριώσεις, πολεοδομία κτλ.) 

50.000 


2.500 

>» 

Αναπτυξιακών Πράξεων (Τ.Α.Π.Σ.) 

25.000 

» 

1.250 

» 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

>1 

500 


Παράρτημα (Πίνακες επιτυχόντων διαγωνισμών) 

5.000 

„ 

250 

.» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανώτατου Ειδικού Δικαστηρίου (Α.Ε.Δ.) 

3.000 

>» 

150 


Ανωνύμων Εταιρειών & Ε.Π.Ε. 

250.000 

>► 

12.500 

» 

Προκηρύξεων Α.Σ.Ε.Π. 

10.000 

» 

500 

>» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 


10.000 

>► 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραΕης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικούτου Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 · Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

| * Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκευβρίουτου ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινό από 06.00'έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















